Leksikografski zavod "Miroslav Krleža"

mini|desno|300px|Zgrada **Leksikografskog zavoda Miroslav Krleža** u Zagrebu**Leksikografski zavod Miroslav Krleža** u Zagrebu središnja je hrvatska leksikografska ustanova. Utemeljen je kao Leksikografski zavod FNRJ 05. 05. 1950. odlukom jugoslavenske vlade, 1962. preimenovan u Jugoslavenski leksikografski zavod, 1972. osnivačka su prava prenesena na Hrvatski sabor, 1991. uredbom Vlade RH dobio je sadašnje ime, a njegov ustroj i područje djelovanja uređeni su zakonom iz 2003. kojim je Zavod institucionaliziran kao javna ustanova u djelatnosti leksikografije i enciklopedike od posebnog interesa za Republiku Hrvatsku.

Zavod je osnovan na inicijativu Miroslava Krleže koji je bio i njegov prvi direktor (do smrti 1981., od 1984. ustanova u nazivu nosi njegovo ime). Osnivanje Zavoda Krleža se mogao ostvariti u Zagrebu, gdje je već postojala jaka leksikografska tradicija i neposredno radno iskustvo na *Hrvatskoj enciklopediji* (1941–1945) čiji je glavni urednik Mate Ujević postao Krležinim pomoćnikom i preuzeo vođenje organizacijsko-stručnih poslova. Krleža je konceptualizirao i kao glavni urednik vodio specifični projekt *Enciklopedije Jugoslavije* (1. izdanje 1955–1971., 8 svezaka), Ujević je bio glavni urednik prve zavodske strukovne enciklopedije – *Pomorske enciklopedije* (1. izdanje 1954–1964., 8 svezaka), jedne od rijetkih takve vrste u svijetu, a rijetke i po sistemu i načinu obrade.

Od drugog desetljeća 21. st. uz rad na *Hrvatskoj enciklopediji* (od 2013. kao mrežno izdanje enciklopedija.hr) i *Hrvatskom biografskom leksikonu* kao temeljnim izdanjima, Zavod se posebno posvetio digitalizaciji štampanih enciklopedija, a među novijim izdanjima je *Hrvatska tehnička enciklopedija* u 4 sveska (2018–2022. izašla 2 sveska).

## Izdanja 
* Opća enciklopedija (1. izd: 10 svezaka, 1955-1964; 2. : 6 svezaka, 1966-1969; 3. izd.: 8 svezaka, 1977-1982)
*Enciklopedija Jugoslavije (1. izd.: 8 svezaka, 1955-1971; 2. izd.: 6 od 12 planiranih svezaka, 1980-1990)
* Pomorska enciklopedija (8 svezaka, 1954-1964)
* Enciklopedija likovnih umjetnosti (4 sveska, 1959-1966)
* Tehnička enciklopedija (13 svezaka, 1963-1997)
* Medicinska enciklopedija (6 svezaka, 1967-1970)
* Šumarska enciklopedija (3 sveska, 1980-1987)
*Enciklopedija fizičke kulture
*Poljoprivredna enciklopedija
*Likovna enciklopedija Jugoslavije
* Hrvatski biografski leksikon (izdaje se od 1983)
*Muzička enciklopedija
* Filmska enciklopedija (2 sveska, 1986-1990)
*Krležijana (1993)
*Hrvatska enciklopedija (1999-2009)
*Istarska enciklopedija (2005)
*Hrvatska književna enciklopedija (2010-12)
*Enciklopedija Hrvatskog Zagorja (2017)

## Leksikoni: 
* Leksikon jugoslavenske muzike (1984)
*Sportski leksikon
*Hrvatski opći leksikon
*Pomorski leksikon
*Filmski leksikon
* Hrvatski franjevački biografski leksikon
* Medicinski leksikon
*Ekonomski leksikon
* Nogometni leksikon
* Pravni leksikon
*Filozofski leksikon
* Tehnički leksikon
* Zagrebački leksikon
*Leksikon Marina Držića
* Leksikon Ruđera Boškovića
*Leksikon Antuna Gustava Matoša
*Turopoljski leksikon

## Reference 
## Vanjski linkovi 
*Leksikografski zavod *Miroslav Krleža*

Kategorija:Organizacije u Hrvatskoj
Kategorija:Odgoj i obrazovanje u Hrvatskoj
Kategorija:Hrvatska kulturna baština
Kategorija:Hrvatska enciklopedistika